Diari Oficial de la Generalitat Valenciana


Sumari del DOGV 4841, del 14-09-2004 (2004/8963)

RESOLUCIÓ de 27 de juliol de 2004, de la Direcció General d'Energia de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU l'autorització administrativa per a la nova subestació transformadora de 220/20 kV denominada ST Patraix, ubicada a l'avinguda de Gaspar Aguilar, número 54, de València, en la part corresponent a la xarxa de distribució elèctrica, composta per tres transformadors de potència i el sistema de 20 kV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4841

Data del DOGV
:   14-09-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8963


Data del document
:   27-07-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * empresa privada
    * subministrament d'energia elèctrica

RESOLUCIÓ de 27 de juliol de 2004, de la Direcció General d'Energia de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU l'autorització administrativa per a la nova subestació transformadora de 220/20 kV denominada ST Patraix, ubicada a l'avinguda de Gaspar Aguilar, número 54, de València, en la part corresponent a la xarxa de distribució elèctrica, composta per tres transformadors de potència i el sistema de 20 kV. [2004/M8963]
  
Vist l'escrit presentat per Iberdrola Distribución Eléctrica, SAU, amb data 13 de juny de 2003, davant del servici competent en matèria d'energia de València, pel qual sol·licita que se li concedisca l'autorització administrativa per a una nova subestació transformadora de 220/20 kV denominada ST Patraix, ubicada a l'avinguda de Gaspar Aguilar, número 54, de València, en la part corresponent a la xarxa de distribució elèctrica, composta per tres transformadors de potència i el sistema de 20 kV. En el mencionat escrit, s'adjuntaven dos exemplars de l'avantprojecte tècnic de la citada instal·lació, firmats per l'enginyer industrial Ángel Fernández Álvarez i visats pel Col·legi Oficial d'Enginyers Superiors Industrials de la Comunitat Valenciana amb data 29 de maig de 2003.
  
Vist que el dia 27 de setembre de 2003 es va publicar en el Butlletí Oficial de la Província de València l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i al que preceptua el Decret 162/1990, de 15 d'octubre, del Consell de la Generalitat Valenciana, sobre impacte ambiental. D'acord amb la documentació que obra en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist que, de conformitat amb el que establix el citat Reial Decret 1.955/2000, es va remetre a l'ajuntament afectat per l'avantprojecte una separata d'este a l'efecte d'establir l'oportú condicionat tècnic. Al dit condicionat es va respondre que a esta instal·lació s'apliquen les normes urbanístiques del seu PGOU, les quals han sigut acceptades pel peticionari.
  
Vist l'informe tècnic favorable de data 16 de juny de 2004, emés per la Unitat Territorial d'Energia de València, i remissió de l'expedient de data 24 de juny de 2004.
  
Atés que, amb data 26 de maig de 2004, la Conselleria de Territori i Habitatge va formular la declaració d'impacte ambiental, que l'estima acceptable, i els condicionants que s'arrepleguen en la part dispositiva de la present resolució.
  
Atés que, d'acord amb l'article 38 del Reial Decret 1.955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU està inscrita definitivament en la Secció Primera del Registre Administratiu de Distribuïdors, Comercializadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.
  
Atés que, d'acord amb l'avantprojecte presentat, la finalitat sol·licitada és satisfer les necessitats de demanda d'energia en la zona sud-est de la ciutat, amb garanties de seguretat i regularitat, tenint en compte els subministraments sol·licitats en nous emplaçaments urbanístics.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb les altres disposicions que siguen aplicables i, especialment, les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica.
  
Atés que la Direcció General d'Energia és competent per a la resolució del present expedient, d'acord amb el que disposa l'article 17 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Article únic
  
Atorgar a Iberdrola Distribución Eléctrica, SAU l'autorització administrativa per a la construcció de les instal·lacions elèctriques de distribució corresponents a la nova subestació transformadora de 220/20 kV denominada ST Patraix, ubicada a l'avinguda de Gaspar Aguilar, número 54, de València, les característiques principals de la qual, en la part de la subestació corresponent a la xarxa de distribució elèctrica, són:
  
- Tres transformadors 220/20 kV. 50 MVA c/u.
  
- Tres reactàncies de presa de terra.
  
- Dos transformadors de servicis auxiliars 20/0,38-0,20 kV, de 250 kVA c/u.
  
- Sistema de 20 kV configuració doble barra tipus interior amb aïllament SF6 de tres mòduls de cel·les amb un total de 45 posicions (trenta de línia, tres de transformador, dos de servicis auxiliars, dos de mesura, dos d'enllaç de barres, una de partició, dos d'unió i tres de tres de bateries de condensadors). Tres bateries de condensadors.
  
- Pressupost: 4.218.100 euros.
  
La present resolució queda sotmesa a les condicions següents:
  
1. En el termini de tres mesos a partir de la notificació de la present resolució, Iberdrola Distribución Eléctrica, SAU presentarà en la Unitat Territorial d'Energia de València, el projecte tècnic d'execució de la subestació transformadora 220/20 kV, en la part de la subestació corresponent a la xarxa de distribució elèctrica per a la seua aprovació, si així corresponguera. Amb anterioritat a la finalització del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.
  
2. La instal·lació que s'ha de realitzar complirà els reglaments aplicables a este tipus d'instal·lacions, i en particular amb el que establix el Reial Decret 3.275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
3. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
4. Condicions d'orde mediambiental:
  
a) El desenrotllament de les obres es limitarà a l'horari diürn, a fi d'evitar que afecte la població que habita en l'entorn immediat a l'actuació.
  
b) Els materials de reble i tot-u que foren necessaris per a l'execució del projecte, s'obtindran de préstecs o de pedreres existents i legalment autoritzades. En cas de noves obertures se sotmetran estes, amb caràcter previ a la seua utilització, al procediment de declaració d'impacte ambiental.
  
De la mateixa manera, el lloc que s'elegisca com a abocador o lloc d'escombreries, si no es tracta d'un abocador de residus degudament identificat i legalitzat, s'haurà de sotmetre, abans de la seua utilització, al procediment d'estimació d'impacte ambiental.
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.